

A határozat elfogadásához 
egyszerű többség szükséges!


V. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. július 29. napján 1700 órakor tartandó rendkívüli, nyilvános ülésére

Tárgy: Döntés a helyi önkormányzatokért felelős miniszter és az államháztartásért felelős miniszter által Magyarország 2024. évi központi költségvetéséről szóló 2023. évi LV. törvény 3. melléklete szerinti önkormányzatok rendkívüli támogatására kiírt pályázaton való részvételről
Előterjesztő:  Tóth Gábor polgármester	
Előterjesztést készítette, törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

A közalkalmazottak jogállásáról szóló 1992. évi XXXIII. törvény 78.§ (1) bekezdése értelmében huszonöt, harminc, illetve negyvenévi közalkalmazotti jogviszonnyal rendelkező közalkalmazottnak jubileumi jutalom jár. A jubileumi jutalom mértéke harminc év közalkalmazotti jogviszony esetén háromhavi illetménynek megfelelő összeg.

2024 augusztus hónapban a Harc Község Konyhája intézménynél válik esedékessé egy közalkalmazott részére a 30 éves jubileumi jutalom kifizetése: 904.452,- Ft (800.400,- Ft és 104.052,- Ft járulék). 

Azonban a Konyha 2024. évi költségvetése rendkívül szűk mozgásteret enged, bármilyen nem tervezett kiadás komoly likviditási gondot okoz.  
A jubileumi jutalom összege természetesen tervezhető és tervezett kiadás is volt, azonban az Konyha működtetésére kapott normatíva nem fedezi a jubileumi jutalom kifizetését. Az Önkormányzat természetesen támogatást nyújt a Konyhának a működéséhez, azonban így még kevesebb jut az önkormányzat feladatainak ellátására, az önerős beruházásokat pedig teljesen lehetetlenné teszi.

A fentiekre tekintettel javasoljuk pályázat beadását a helyi önkormányzatokért felelős miniszter és az államháztartásért felelős miniszter által az önkormányzatok rendkívüli támogatására kiírt pályázatán. 

A fentiekre tekintettel az alábbi határozati javaslat elfogadását javaslom.

H a t á r o z a t i   j a v a s l a t:

				…/2024. (VII.30.) önkormányzat határozat
A helyi önkormányzatokért felelős miniszter és az államháztartásért felelős miniszter által az önkormányzatok rendkívüli támogatására kiírt pályázaton való részvételről

Harc Község Önkormányzatának Képviselő-testülete a helyi önkormányzatokért felelős miniszter és az államháztartásért felelős miniszter által, az önkormányzatok rendkívüli támogatása jogcím tekintetében kiírt pályázaton való részvételről dönt, és a működőképességének megőrzése érdekében a Harc Község Konyhája közalkalmazottjának jubileumi jutalmához kapcsolódó költségek vonatkozásában 800.400,- Ft mértékű jutalom és az ehhez kapcsolódó 13%-os szociális hozzájárulási adó, összesen 904.452,- Ft összegű rendkívüli támogatásra nyújt be pályázatot.
Felhatalmazza egyben a polgármestert a pályázat benyújtására.

Felelős: Tóth Gábor polgármester
Határidő: azonnal
Határozatról értesül:	MÁK
				Pénzügy
				Irattár

Harc, 2024. július 19.					
P.H.

Tóth Gábor  sk.
								  polgármester



